ధర్మరాజు
యుధిష్ఠిరుడు లేదా ధర్మరాజు మహాభారత ఇతిహాసంలో ఒక ప్రధాన పాత్ర. పాండు రాజు సంతానమైన పాండవులలో పెద్దవాడు. కుంతికి యమధర్మరాజు అంశతో జన్మించాడు. 
పాండురాజు మరణానంతరం పాండవులను భీష్ముడు, ధృతరాష్ట్రుడు తండ్రిలేని లోటు కనిపించకుండా పెంచారు. ఉత్తమ గురువులైన కృపాచార్యుడు మరియు ద్రోణాచార్యుడు వీరికి సకల విద్యలను నేర్పించారు. కౌరవ పాండవులందరిలోనూ ధర్మరాజు అన్నివిధాలా అగ్రగణ్యుడై, తండ్రిని మించిన తనయుడిగా ప్రశంసలను పొందాడు. ఈ యోగ్యతను గమనించిన ధృతరాష్ట్రుడు ధర్మరాజును యువరాజు పదవిలో నియమించాడు.
విద్యాభ్యాసం పూర్తయిన తరువాత ధృతరాష్ట్రుడు తన తమ్ముని భాగమైన అర్థరాజ్యాన్ని పాండవులకు పంచి ఇచ్చాడు. ఆ రాజ్యానికి మొదట ఖాండవ ప్రస్థం ముఖ్య పట్టణంగా ఉండేది. శ్రీకృష్ణుని కోరిక మేరకు ఇంద్రుడు పంపిన విశ్వకర్మ ఇంద్రప్రస్థం అనే నూతన రాజధానిని ధర్మరాజుకు నిర్మించి యిచ్చాడు.
తండ్రి పాండురాజును స్వర్గానికి పంపే ఉద్దేశంతో ధర్మరాజు రాజసూయ యాగం దిగ్విజయంగా నిర్వహించాడు. యాగ సభలో శ్రీకృష్ణునికి అగ్ర తాంబూలం ఇఛ్ఛి పూజించాడు. ఆ సందర్భంగా తనను అవమానించిన చేది రాజైన శిశుపాలుని శిరస్సును శ్రీకృష్ణుడు సుదర్శన చక్రంతో ఖండించాడు. మయసభ విశేషాలను తిలకించడానికై విడిదిచేసిన దుర్యోధనుడు అవమానానికి గురయ్యాడు.
అసూయతో దుర్యోధనుడు చేసిన దురాలోచన ఫలితంగా మాయాజూదంలో నేర్పరియైన శకుని చేతిలో ధర్మరాజు తన సర్వస్వాన్నీ, సోదరులనూ, చివరికు ద్రౌపదినీ ఒడ్డి ఓడిపోతాడు. దుశ్శాసనుడు పాంచాలిని జుట్టుపట్టి బలవంతంగా సభలోకి ఈడ్చుకొని వచ్చాడు. ద్రౌపదిని వివస్త్రను చయ్యవలసినదిగా దుర్యోధనుడు తమ్ముని అజ్ఞాపించాడు. శ్రీకృష్ణుడు ద్రౌపదికి అక్షయమైన వస్త్రాలను అనుగ్రహిమ్చి ఆమె మానాన్ని రక్షించాడు. ధృతరాష్ట్రుడు తన కుమారుడి తప్పును గ్రహించి, వెంటనే ద్రౌపది కోరిక మేరకు పాండవులను దాస్య విముక్తుల్ని కావించి, వాళ్ళ రాజ్యం తిరిగి ఇచ్చివేశాడు.
ధర్మపురి (బైరెడ్డిపల్లె)
ధర్మపురి, బైరెడ్డిపల్లె, చిత్తూరు జిల్లా, బైరెడ్డిపల్లె మండలానికి చెందిన గ్రామము. 
పంచాయితీ వారు మంచి నీటి వసతి ఉంది.
ఈ గ్రామములో విద్యుత్ దీపాల వసతి ఉంది.
ఇక్కడి ప్రధాన పంటలు వరి, మామిడి, చెరకు, వేరుశనగ, మొదలగునవి.
ఇక్కడి ప్రజల ప్రధాన వృత్తి వ్యవసాయం దాని అనుబంధ పనులు.
ధర్మపురి అన్నది చిత్తూరు జిల్లాకు చెందిన బైరెడ్డిపల్లెలోని మండలంలోని గ్రామం, ఇది 2011 జనగణన ప్రకారం 249 ఇళ్లతో మొత్తం 1082 జనాభాతో 257 హెక్టార్లలో విస్తరించి ఉంది. సమీప పట్టణమైన పలమనేరు కు 24 కి.మీ. దూరంలో ఉంది. గ్రామంలో మగవారి సంఖ్య 543, ఆడవారి సంఖ్య 539గా ఉంది. షెడ్యూల్డ్ కులాల సంఖ్య 327 కాగా షెడ్యూల్డ్ తెగల సంఖ్య 22. గ్రామం యొక్క జనగణన లొకేషన్ కోడ్ 596759[1].
ఈ గ్రామంలో 2 ప్రభుత్వ ప్రాథమిక పాఠశాలలు, వున్నవి. సమీప మాధ్యమిక పాఠశాల (నెల్లిపట్లలో), గ్రామానికి 5 కి.మీ. లోపున వున్నవి. సమీప అనియత విద్యా కేంద్రం (బైరెడ్డిపల్లెలో), గ్రామానికి 5 నుండి 10 కి.మీ. దూరంలో వున్నవి. సమీప బాలబడి, సమీప సీనియర్ మాధ్యమిక పాఠశాల, సమీప ఆర్ట్స్, సైన్స్, మరియు కామర్సు డిగ్రీ కళాశాల, సమీప ఇంజనీరింగ్ కళాశాలలు, సమీప మేనేజ్మెంట్ సంస్థ , సమీప పాలీటెక్నిక్ , సమీప వృత్తి విద్యా శిక్షణ పాఠశాల (పలమనేరు లో) సమీప వైద్య కళాశాల (కుప్పంలో), సమీప దివ్యాంగుల ప్రత్యేక పాఠశాల (చిత్తూరులో) గ్రామానికి 10 కి.మీ. మించి దూరంలో వున్నవి.